**ΕΡΩΤΗΣΗ**

**Προς: ΤΟΝ ΥΠΟΥΡΓΟ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ**

**κ. Θεόδωρο Σκυλακάκη**

**ΘΕΜΑ:** **Καθυστέρηση της διαδικασίας εξέτασης μεγάλου αριθμού ενστάσεων για τους δασικούς χάρτες.**

Κυρία Υπουργέ,

Στην Περιφερειακή Ενότητα Χανίων έχει δημιουργηθεί πολύ μεγάλο πρόβλημα με τη διαδικασία εξέτασης των αντιρρήσεων που έχουν υποβάλει ιδιοκτήτες εκτάσεων, για τους δασικούς χάρτες. Από **την πρώτη ανάρτηση του 2018 εκκρεμούν περισσότερες από 4.000 αντιρρήσεις, ενώ από τη δεύτερη ανάρτηση του 2021, έχουν κατατεθεί 29.909 αντιρρήσεις επιπλέον, από τις οποίες δεν έχει εξεταστεί καμία.** Μεγάλο πρόβλημα για τη διαδικασία των αντιρρήσεων αποτελεί ο μικρός αριθμός των επιτροπών που τις εξετάζει και η υποστελέχωση της δασικής υπηρεσίας Χανίων (όπως έχει τονίσει η διευθύντρια Δασών Χανίων, ενώ σύντομα θα υπάρξουν και αρκετές συνταξιοδοτήσεις). Επιπρόσθετο πρόβλημα δημιουργεί η πολύμηνη αποχή των δικηγόρων από τα καθήκοντά τους το τελευταίο διάστημα, η οποία έχει ως αποτέλεσμα να έχει σταματήσει εντελώς η λειτουργία των επιτροπών. Κατόπιν, των ανωτέρω,

Κύριε Υπουργέ,

**ΕΡΩΤΑΣΘΕ**

- Ποιος είναι ο σχεδιασμός του Υπουργείου σας, ώστε να μπορέσει να προχωρήσει η διαδικασία εξέτασης των χιλιάδων αντιρρήσεων που έχουν υποβάλει στα Χανιά οι ιδιοκτήτες εκτάσεων, για τους δασικούς χάρτες;

**Ο ΕΡΩΤΩΝ ΒΟΥΛΕΥΤΗΣ**

Αλέξανδρος Μαρκογιαννάκης

Βουλευτής Χανίων